title: Direktiva 2008/54/EZ Europskog parlamenta i Vijeća od 17. lipnja 2008. o izmjeni Direktive Vijeća 95/50/EZ u odnosu na jedinstvene postupke nadzora prijevoza opasnih tvari u cestovnom prometu u vezi s provedbenim ovlastima dodijeljenim Komisiji

text:
               07/Sv. 019

               HR

               Službeni list Europske unije

               64

         32008L0054

               L 162/11

               SLUŽBENI LIST EUROPSKE UNIJE

               17.06.2008.

      DIREKTIVA 2008/54/EZ EUROPSKOG PARLAMENTA I VIJEĆA

   od 17. lipnja 2008.
   o izmjeni Direktive Vijeća 95/50/EZ u odnosu na jedinstvene postupke nadzora prijevoza opasnih tvari u cestovnom prometu u vezi s provedbenim ovlastima dodijeljenim Komisiji
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 71.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom utvrđenim u članku 251. Ugovora (2),
   budući da:

               (1)

               Direktiva Vijeća 95/50/EZ (3) predviđa da je potrebno donijeti određene mjere u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (4).

               (2)

               Odluka 1999/468/EZ izmijenjena je Odlukom 2006/512/EZ koja je uvela regulatorni postupak s kontrolom za usvajanje mjera općeg područja primjene namijenjenih izmjenjivanju nebitnih elemenata osnovnog instrumenta usvojenog u skladu s postupkom utvrđenim u članku 251. Ugovora, inter alia, brisanjem nekih takvih odredaba ili nadopunom navedenog instrumenta novim elementima koji nisu ključni.

               (3)

               U skladu s izjavom Europskog parlamenta, Vijeća i Komisije (5) u vezi s Odlukom 2006/512/EZ, kako bi regulatorni postupak s kontrolom bio primjenjiv na instrumente donesene u skladu s postupkom utvrđenim u članku 251. Ugovora koji su već na snazi, ti se instrumenti moraju prilagoditi u skladu s važećim postupcima.

               (4)

               Osobito, Komisiju bi trebalo ovlastiti za prilagodbu priloga Direktivi 95/50/EZ znanstvenom i tehničkom napretku. Budući da je riječ o mjerama općeg područja primjene namijenjenih izmjenjivanju elemenata Direktive 95/50/EZ koji nisu ključni, potrebno ih je donijeti u skladu s regulatornim postupkom s kontrolom iz članka 5.a Odluke 1999/468/EZ.

               (5)

               Direktivu 95/50/EZ treba stoga na odgovarajući način izmijeniti.

               (6)

               Budući da su izmjene Direktive 95/50/EZ ovom Direktivom tehničke naravi i tiču se samo odborskog postupka, države članice ne trebaju ih prenijeti u nacionalno zakonodavstvo. Stoga u tu svrhu nije potrebno donositi odredbe,

         DONIJELI SU OVU DIREKTIVU:
   Članak 1.
   Izmjene
   Članci 9.a i 9.b Direktive 95/50/EZ zamjenjuju se sljedećim:

      „Članak 9.a
      Komisija prilagođava priloge znanstvenom i tehničkom napretku u područjima na koja se ova direktiva odnosi, posebno kako bi se uzele u obzir izmjene Direktive 94/55/EZ. Te mjere, namijenjene izmjenjivanju elemenata ove Direktive koji nisu ključni, donose se u skladu s regulatornim postupkom s kontrolom iz članka 9.b stavka 2.
      Članak 9.b
      1.   Komisiji pomaže Odbor za prijevoz opasnih tvari osnovan člankom 9. Direktive 94/55/EZ.
      2.   Kod upućivanja na ovaj stavak primjenjuju se odredbe članka 5.a, stavaka 1. do 4., i članka 7. Odluke 1999/468/EZ, uzimajući u obzir odredbe članka 8. navedene Odluke.”

   Članak 2.
   Stupanje na snagu
   Ova direktiva stupa na snagu dvadesetog dana od dana objave u Službenom listu Europske Unije.
   Članak 3.
   Adresati
   Ova je direktiva upućena državama članicama.

      Sastavljeno u Strasbourgu 17. lipnja 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         J. LENARČIČ

      (1)  SL C 44, 16.2.2008., str. 52.

      (2)  Mišljenje Europskog parlamenta od 15. siječnja 2008. (još nije objavljeno u Službenom listu) i Odluka Vijeća od 14. svibnja 2008.

      (3)  SL L 249, 17.10.1995., str. 35. Direktiva kako je zadnje izmijenjena Direktivom Komisije 2004/112/EZ (SL L 367, 14.12.2004., str. 23.).

      (4)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).

      (5)  SL C 255, 21.10.2006., str. 1.


title: Direktiva Vijeća (EU) 2016/1065 od 27. lipnja 2016. o izmjeni Direktive 2006/112/EZ u vezi s tretmanom vrijednosnih kupona

text:
               1.7.2016

               HR

               Službeni list Europske unije

               L 177/9

         DIREKTIVA VIJEĆA (EU) 2016/1065
   od 27. lipnja 2016.
   o izmjeni Direktive 2006/112/EZ u vezi s tretmanom vrijednosnih kupona
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 113.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   u skladu s posebnim zakonodavnim postupkom,
   budući da:

               (1)

               Direktivom Vijeća 2006/112/EZ (3) određuju se pravila o vremenu i mjestu isporuke robe i usluga, oporezivom iznosu, obvezi obračuna poreza na dodanu vrijednost (PDV) te pravu na odbitak. Međutim, ta pravila nisu dovoljno jasna ni sveobuhvatna kako bi osigurala dosljednost u poreznom tretmanu transakcija koje uključuju vrijednosne kupone u opsegu koji ima neželjene posljedice za pravilno funkcioniranje unutarnjeg tržišta.

               (2)

               Kako bi se osigurao siguran i jednak tretman, postigla usklađenost s načelima općeg poreza na potrošnju koji je točno razmjeran cijeni robe i usluga, radi izbjegavanja nedosljednosti, narušavanja tržišnog natjecanja, dvostrukog oporezivanja, neoporezivanja te kako bi se smanjio rizik od izbjegavanja plaćanja poreza, postoji potreba za primjenom posebnih pravila za obračun PDV-a kod vrijednosnih kupona.

               (3)

               S obzirom na nova pravila o mjestu isporuke za telekomunikacijske usluge, usluge radijskog i televizijskog emitiranja te elektronički isporučene usluge koja se primjenjuju od 1. siječnja 2015., potrebno je zajedničko rješenje za vrijednosne kupone kako bi se osiguralo da ne bude neusklađenosti u vezi s vrijednosnim kuponima koji se isporučuju među državama članicama. U tu svrhu ključno je uspostaviti pravila kako bi se razjasnio obračun PDV-a kod vrijednosnih kupona.

               (4)

               Ta bi se pravila trebala odnositi samo na vrijednosne kupone koji se mogu zamijeniti za robu ili usluge. Međutim, ta pravila ne bi se trebala odnositi na instrumente koji imatelju daju pravo na popust na kupnju robe ili usluga, ali koji ne uključuju pravo na primanje takve robe ili usluga.

               (5)

               Odredbe o vrijednosnim kuponima ne bi trebale dovesti do izmjena u obračunu PDV-a pri putnim kartama, ulaznicama za kina i muzeje, poštanskim markama ili sličnome.

               (6)

               Kako bi se jasno ustanovilo što čini vrijednosni kupon u svrhu PDV-a i kako bi se razlikovali vrijednosni kuponi od platnih instrumenata, potrebno je definirati vrijednosne kupone, koji mogu biti u fizičkom ili elektroničkom obliku, prepoznajući njihove glavne značajke, posebno vrstu prava povezanoga s vrijednosnim kuponom te obvezu da ga se prihvati kao naknadu za isporuku robe ili usluga.

               (7)

               Obračun PDV-a pri transakcijama povezanima s vrijednosnim kuponima ovisi o specifičnim karakteristikama vrijednosnog kupona. Stoga je potrebno razlikovati različite vrste vrijednosnih kupona, a te razlike moraju biti navedene u zakonodavstvu Unije.

               (8)

               Kad se obračun PDV-a koji se odnosi na isporuku dotične robe ili usluga može utvrditi sa sigurnošću već prilikom izdavanja jednonamjenskog vrijednosnog kupona, PDV bi trebalo naplatiti na svaki prijenos, uključujući izdavanje jednonamjenskog vrijednosnog kupona. Stvarnu predaju robe ili stvarno pružanje usluga u zamjenu za jednonamjenski vrijednosni kupon ne bi trebalo smatrati neovisnom transakcijom. Za višenamjenske vrijednosne kupone važno je razjasniti da bi PDV trebalo naplatiti u trenutku isporuke robe ili usluga na koje se vrijednosni kupon odnosi. S obzirom na navedeno, nikakav prethodni prijenos višenamjenskih vrijednosnih kupona ne bi trebao podlijegati PDV-u.

               (9)

               Za jednonamjenske vrijednosne kupone koji su podložni oporezivanju nakon prijenosa, uključujući izdavanje jednonamjenskog vrijednosnog kupona, od strane poreznog obveznika koji djeluje u svoje ime, svaki prijenos, uključujući izdavanje tog vrijednosnog kupona, smatra se isporukom robe ili usluga na koje se odnosi jednonamjenski vrijednosni kupon. Takav bi porezni obveznik u tom slučaju trebao obračunati PDV na naknadu primljenu za jednonamjenski vrijednosni kupon u skladu s člankom 73. Direktive 2006/112/EZ. Kada su, s druge strane, jednonamjenski vrijednosni kuponi izdani ili ih distribuira porezni obveznik koji djeluje u ime druge osobe, ne bi se smatralo da taj porezni obveznik sudjeluje u dotičnoj isporuci.

               (10)

               Samo posredničke usluge ili zasebna isporuka usluga poput distribucije ili promidžbenih usluga podlijegale bi PDV-u. Stoga, kada porezni obveznik koji ne djeluje u svoje ime primi bilo kakvu posebnu naknadu za prijenos vrijednosnog kupona, ta naknada trebala bi biti oporeziva u skladu s uobičajenim postupkom oporezivanja PDV-om.

               (11)

               Kako bi se u slučaju višenamjenskih vrijednosnih kupona osiguralo da je plaćen točan iznos PDV-a, ako je PDV na dotičnu isporuku robe ili usluga naplaćen samo prilikom njegove upotrebe, ne dovodeći u pitanje članak 73. Direktive 2006/112/EZ, dobavljač robe ili usluga trebao bi obračunati PDV na temelju naknade plaćene za višenamjenski vrijednosni kupon. Ako nema takvih informacija, oporezivi iznos trebao bi biti jednak novčanoj vrijednosti navedenoj na samom višenamjenskom vrijednosnom kuponu ili u povezanoj dokumentaciji, umanjen za iznos PDV-a koji se odnosi na isporučenu robu ili usluge. Ako se višenamjenski vrijednosni kupon upotrebljava djelomično u odnosu na isporuku robe ili usluga, oporezivi iznos trebao bi biti jednak odgovarajućem dijelu naknade ili novčane vrijednosti, umanjen za iznos PDV-a koji se odnosi na isporučenu robu ili usluge.

               (12)

               Ovom Direktivom nisu obuhvaćene situacije u kojima krajnji potrošač ne upotrijebi višenamjenski vrijednosni kupon tijekom njegova razdoblja valjanosti i u kojima prodavatelj zadržava naknadu primljenu za taj vrijednosni kupon.

               (13)

               S obzirom na to da ciljeve ove Direktive, osobito pojednostavnjenje, modernizaciju i harmonizaciju pravila o PDV-u koja se primjenjuju na vrijednosne kupone, ne mogu dostatno ostvariti države članice, nego se oni na bolji način mogu ostvariti na razini Unije, Unija može donijeti mjere u skladu s načelom supsidijarnosti, utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Direktiva ne prelazi ono što je potrebno za ostvarivanje tih ciljeva.

               (14)

               U skladu sa Zajedničkom političkom izjavom država članica i Komisije o dokumentima s obrazloženjima od 28. rujna 2011., u opravdanim se slučajevima države članice obvezuju uz obavijest o svojim mjerama za prijenos priložiti jedan ili više dokumenata kojima se objašnjava odnos između sastavnih dijelova direktive i odgovarajućih dijelova nacionalnih instrumenata za prijenos. U slučaju ove Direktive zakonodavac smatra prosljeđivanje takvih dokumenata opravdanim.

               (15)

               Odredbe o obračunu PDV-a pri vrijednosnim kuponima trebale bi se primjenjivati samo na vrijednosne kupone izdane nakon 31. prosinca 2018. te ne dovode u pitanje valjanost zakonodavstva i tumačenje koje su države članice prethodno donijele.

               (16)

               Direktivu 2006/112/EZ stoga bi trebalo na odgovarajući način izmijeniti,

         DONIJELO JE OVU DIREKTIVU:
   Članak 1.
   Direktiva 2006/112/EZ mijenja se kako slijedi:

               1.

               U glavi IV. umeće se sljedeće poglavlje:

                  „POGLAVLJE 5.

                     Zajedničke odredbe za poglavlja 1. i 3.

               Članak 30.a
               Za potrebe ove Direktive primjenjuju se sljedeće definicije:

                           1.

                           ‚vrijednosni kupon’ znači instrument za koji postoji obveza da ga se prihvati kao naknadu ili djelomičnu naknadu za isporuku robe ili usluga i kada su roba ili usluge koji se isporučuju ili identitet njihovih potencijalnih dobavljača naznačeni ili na samom instrumentu ili u povezanoj dokumentaciji, uključujući i uvjete uporabe takvog instrumenta;

                           2.

                           ‚jednonamjenski vrijednosni kupon’ znači vrijednosni kupon za koji su mjesto isporuke robe ili usluga na koje se vrijednosni kupon odnosi i PDV koji se mora platiti na tu robu ili usluge poznati u vrijeme izdavanja vrijednosnog kupona;

                           3.

                           ‚višenamjenski vrijednosni kupon’ znači vrijednosni kupon koji nije jednonamjenski vrijednosni kupon.

                     Članak 30.b
               1.   Svaki prijenos jednonamjenskog vrijednosnog kupona koji obavlja porezni obveznik koji djeluje u svoje ime smatra se isporukom robe ili usluga na koje se odnosi vrijednosni kupon. Stvarna predaja robe ili stvarno pružanje usluga u zamjenu za jednonamjenski kupon koji je dobavljač prihvatio kao naknadu ili dio naknade ne smatraju se neovisnom transakcijom.
               Ako je prijenos jednonamjenskog vrijednosnog kupona obavio porezni obveznik koji djeluje u ime drugog poreznog obveznika, taj se prijenos smatra isporukom robe ili usluga na koje se vrijednosni kupon odnosi koju je obavio drugi porezni obveznik u čije ime porezni obveznik djeluje.
               Kada dobavljač robe ili usluga nije porezni obveznik koji je, djelujući u vlastito ime, izdao jednonamjenski vrijednosni kupon, ipak se smatra da je taj dobavljač obavio isporuku robe ili usluga povezanih s tim vrijednosnim kuponom tom poreznom obvezniku.
               2.   Stvarna predaja robe ili stvarno pružanje usluga u zamjenu za višenamjenski vrijednosni kupon koji je dobavljač prihvatio kao naknadu ili dio naknade podliježe PDV-u na temelju članka 2., dok svaki prethodni prijenos tog višenamjenskog vrijednosnog kupona ne podliježe PDV-u.
               Ako prijenos višenamjenskog vrijednosnog kupona izvrši porezni obveznik koji nije porezni obveznik koji obavlja transakciju koja podliježe PDV-u skladu s prvim podstavkom, svaka isporuka usluga koja se može utvrditi, poput distribucije ili promidžbenih usluga, podliježe PDV-u.”

               2.

               Umeće se sljedeći članak
               „Članak 73.a
               Ne dovodeći u pitanje članak 73., oporezivi iznos za isporuku robe ili usluga obavljenu u odnosu na višenamjenski vrijednosni kupon jednak je naknadi plaćenoj za vrijednosni kupon ili, ako nema informacija o toj naknadi, novčanoj vrijednosti navedenoj na samom višenamjenskom vrijednosnom kuponu ili u povezanoj dokumentaciji, umanjen za iznos PDV-a koji se odnosi na isporučenu robu ili usluge.”

               3.

               U glavi XV. umeće se sljedeće poglavlje:

                  „POGLAVLJE 2.a

                     Prijelazne mjere za primjenu novog zakonodavstva

               Članak 410.a
               Članci 30.a, 30.b i 73.a primjenjuju se samo na vrijednosne kupone izdane nakon 31. prosinca 2018.
               Članak 410.b
               Komisija najkasnije do 31. prosinca 2022. Europskom parlamentu i Vijeću na temelju informacija dobivenih od država članica predstavlja ocjenu učinka primjene odredaba ove Direktive u vezi s obračunom PDV-a pri vrijednosnim kuponima, posebno u odnosu na definiciju vrijednosnih kupona, pravila o PDV-u koja se odnose na oporezivanje vrijednosnih kupona u distribucijskom lancu te na neuporabljene vrijednosne kupone uz navođenje, prema potrebi, odgovarajućih prijedloga za izmjenu važećih pravila.”

         Članak 2.
   1.   Države članice najkasnije do 31. prosinca 2018. donose i objavljuju zakone i druge propise nužne za usklađivanje s ovom Direktivom. Tekst tih odredaba odmah dostavljaju Komisiji.
   One te odredbe primjenjuju od 1. siječnja 2019.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu sljedećeg dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Luxembourgu 27. lipnja 2016.

            Za Vijeće

            Predsjednik

         M.H.P. VAN DAM

      (1)  SL C 45, 5.2.2016., str. 173.

      (2)  SL C 11, 15.1.2013., str. 27.

      (3)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).


title: Direktiva Komisije (EU) 2016/2037 оd 21. studenoga 2016. o izmjeni Direktive Vijeća 75/324/EEZ u pogledu najvećeg dopuštenog tlaka aerosolnih raspršivača te radi prilagodbe njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa (Tekst značajan za EGP )

text:
               22.11.2016

               HR

               Službeni list Europske unije

               L 314/11

         DIREKTIVA KOMISIJE (EU) 2016/2037
   оd 21. studenoga 2016.
   o izmjeni Direktive Vijeća 75/324/EEZ u pogledu najvećeg dopuštenog tlaka aerosolnih raspršivača te radi prilagodbe njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 75/324/EEZ od 20. svibnja 1975. o usklađivanju zakonodavstava država članica o aerosolnim raspršivačima (1), a posebno njezin članak 5.,
   budući da:

               (1)

               Direktivom 75/324/EEZ utvrđuju se pravila za stavljanje na tržište aerosolnih raspršivača. Njome se usklađuju sigurnosni zahtjevi za aerosolne raspršivače, uključujući zahtjeve u pogledu nominalnih kapaciteta, punjenja i drugih opasnosti od tlaka te zahtjeve za označivanje aerosolnih raspršivača obuhvaćenih njezinim područjem primjene i stavljenih na tržište na temelju odredaba te Direktive.

               (2)

               Tehnički napredak i inovacije posljednjih su godina doveli do razvoja aerosolnih raspršivača s inovativnim nezapaljivim potisnim sredstvima, uglavnom stlačenim plinovima kao što su dušik, stlačeni zrak ili ugljikov dioksid. Međutim, razvoj aerosolnih raspršivača s nezapaljivim potisnim sredstvima ograničen je zbog trenutačno najvećeg dopuštenog tlaka aerosolnih raspršivača utvrđenog Direktivom 75/324/EEZ jer on negativno utječe na učinkovitost raspršivanja takvih aerosolnih raspršivača tijekom njihova vijeka trajanja. Konkretno, pad tlaka takvih aerosolnih raspršivača tijekom upotrebe dovodi do manje učinkovitog ispuštanja njihova sadržaja i primjetno lošijeg učinka.

               (3)

               Direktivom Komisije 2008/47/EZ (2) najveći dopušteni tlak aerosolnih raspršivača s nezapaljivim potisnim sredstvom povećan je sa 12 na 13,2 bara, što je tada bila gornja granica tlaka kojim se osiguravala sigurnost. Međutim, uz daljnji tehnički napredak i inovacije moguća je nova prilagodba te granice bez utjecaja na sigurnost tih aerosolnih raspršivača. Stoga je moguće dopustiti novo povećanje kako bi se poboljšao stupanj ispuštanja i kvaliteta raspršivanja takvih aerosolnih raspršivača stavljenih na tržište i time potrošačima omogućio širi i djelotvorniji izbor.

               (4)

               Povećanjem dopuštenog tlaka aerosolnih raspršivača s nezapaljivim potisnim sredstvom proizvođačima bi se pružio širi izbor i omogućila bi se šira primjena takvih aerosolnih raspršivača. Omogućio bi se i prelazak sa zapaljivih na nezapaljiva potisna sredstva u najvećoj mogućoj mjeri te poboljšala djelotvornost i ekološka učinkovitost aerosolnih raspršivača te istodobno zajamčila postojeća razina sigurnosti propisana Direktivom 75/324/EEZ.

               (5)

               Uredbom (EZ) br. 1272/2008 Europskog parlamenta i Vijeća (3) propisuje se usklađivanje metoda razvrstavanja, označivanja i pakiranja tvari i smjesa unutar Unije. Iako su Direktivom Komisije 2013/10/EU (4) odredbe Direktive 75/324/EEZ o označivanju već usklađene s tom Uredbom, potrebna je dodatna prilagodba kako bi se uzele u obzir daljnje izmjene predviđene Uredbom Komisije (EU) br. 487/2013 (5). Stoga je prikladno povećati pravnu jasnoću i usklađenost sa zahtjevima za označivanje iz Uredbe (EZ) br. 1272/2008, a da se pritom ne uvode nove obveze.

               (6)

               Direktivu 75/324/EEZ trebalo bi stoga na odgovarajući način izmijeniti.

               (7)

               Kako se povećanjem najvećeg dopuštenog tlaka aerosolnih raspršivača s nezapaljivim potisnim sredstvima ne stvaraju nove obveze za proizvođače, već se njime samo pruža dodatna mogućnost u slučaju da upotrebljavaju nezapaljiva potisna sredstva, nije nužno predvidjeti prijelazno razdoblje.

               (8)

               Potrebno je osigurati da se novo zakonodavstvo primjenjuje od istog datuma za sve države članice, neovisno o datumu prenošenja.

               (9)

               Mjere predviđene ovom Direktivom u skladu su s mišljenjem Odbora za prilagođavanje tehničkom napretku Direktive o aerosolnim raspršivačima,

         DONIJELA JE OVU DIREKTIVU:
   Članak 1.
   Izmjene Direktive 75/324/EEZ
   Prilog Direktivi 75/324/EEZ mijenja se kako slijedi:

               (a)

               točka 2.2. zamjenjuje se sljedećim:
               „2.2.   Označivanje

               Ne dovodeći u pitanje Uredbu (EZ) br. 1272/2008, svaki aerosolni raspršivač mora na vidljivom mjestu imati sljedeće čitljive i neizbrisive oznake:

                           (a)

                           ako je aerosol klasificiran kao „nezapaljiv” prema kriterijima iz točke 1.9., oznaku opasnosti „Upozorenje” i ostale elemente naljepnice za 3. kategoriju aerosola predviđene u tablici 2.3.1. u Prilogu I. Uredbi (EZ) br. 1272/2008;

                           (b)

                           ako je aerosol klasificiran kao „zapaljiv” prema kriterijima iz točke 1.9., oznaku opasnosti „Upozorenje” i ostale elemente naljepnice za 2. kategoriju aerosola predviđene u tablici 2.3.1. u Prilogu I. Uredbi (EZ) br. 1272/2008;

                           (c)

                           ako je aerosol klasificiran kao „vrlo lako zapaljiv” prema kriterijima iz točke 1.9., oznaku opasnosti „Opasnost” i ostale elemente naljepnice za 1. kategoriju aerosola predviđene u tablici 2.3.1. u Prilogu I. Uredbi (EZ) br. 1272/2008;

                           (d)

                           ako je aerosolni raspršivač namijenjen za maloprodaju, oznaku obavijesti P102 predviđenu u dijelu 1. tablici 6.1. Priloga IV. Uredbi (EZ) br. 1272/2008;

                           (e)

                           sve dodatne oznake upozorenja o djelovanju kojima se potrošače upozorava na posebne opasnosti proizvoda; ako su uz aerosolni raspršivač priložene zasebne upute za upotrebu, u njima se moraju naglasiti takva upozorenja o djelovanju.”;

               (b)

               točka 3.1.2. zamjenjuje se sljedećim:

                           „3.1.2.

                           Tlak pri 50 °C u aerosolnom raspršivaču ne smije biti veći od vrijednosti predviđenih u sljedećoj tablici, ovisno o sadržaju plinova u aerosolnom raspršivaču:

                                       Sadržaj plinova

                                       Tlak pri 50 °C

                                       Ukapljeni plin ili mješavina plinova koji su zapaljivi u zraku temperature 20 °C pri standardnom tlaku od 1,013 bara

                                       12 bara

                                       Ukapljeni plin ili mješavina plinova koji nisu zapaljivi u zraku temperature 20 °C pri standardnom tlaku od 1,013 bara

                                       13,2 bara

                                       Stlačeni plinovi ili pod tlakom otopljeni plinovi koji nisu zapaljivi u zraku temperature 20 °C pri standardnom tlaku od 1,013 bara

                                       15 bara”

         Članak 2.
   Prenošenje
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 12. prosinca 2017. One Komisiji odmah dostavljaju tekst tih odredaba.
   One primjenjuju te odredbe od 12. veljače 2018.
   Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Ova je Direktiva upućena državama članicama.

      Sastavljeno u Bruxellesu 21. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 147, 9.6.1975., str. 40.

      (2)  Direktiva Komisije 2008/47/EZ od 8. travnja 2008. o izmjeni Direktive Vijeća 75/324/EEZ o usklađivanju zakonodavstava država članica o aerosolnim raspršivačima u svrhu prilagodbe tehničkom napretku (SL L 96, 9.4.2008., str. 15.).

      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa (SL L 353, 31.12.2008., str. 1.).

      (4)  Direktiva Komisije 2013/10/EU od 19. ožujka 2013. o izmjeni Direktive Vijeća 75/324/EEZ o usklađivanju zakonodavstava država članica o aerosolnim raspršivačima radi prilagodbe njezinih odredaba Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa (SL L 77, 20.3.2013., str. 20.).

      (5)  Uredba Komisije (EU) br. 487/2013 od 8. svibnja 2013. o izmjeni, u svrhu prilagodbe tehničkom i znanstvenom napretku, Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa (SL L 149, 1.6.2013., str. 1.).


title: Direktiva Komisije 92/71/EEZ od 2. rujna 1992. o određivanju postotka pošiljaka koje mogu podlijegati fitosanitarnoj inspekciji, provjeri dokumenata i identiteta pri ulasku u državu članicu iz druge države članice

text:
               03/Sv. 45

               HR

               Službeni list Europske unije

               4

         31992L0071

               L 275/24

               SLUŽBENI LIST EUROPSKE UNIJE

         DIREKTIVA KOMISIJE 92/71/EEZ
   od 2. rujna 1992.
   o određivanju postotka pošiljaka koje mogu podlijegati fitosanitarnoj inspekciji, provjeri dokumenata i identiteta pri ulasku u državu članicu iz druge države članice
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 77/93/EEZ od 21. prosinca 1976. o zaštitnim mjerama protiv unošenja organizama štetnih za bilje ili biljne proizvode u države članice (1), kako je zadnje izmijenjena Direktivom Komisije 92/10/EEZ (2), a posebno njezin članak 11. stavak 3. treći podstavak te članak 11. stavak 3.a,
   budući da trenutačno Direktiva 77/93/EEZ, osim što predviđa provjere od strane države članice pošiljateljice, omogućuje provjere i od strane države članice primateljice;
   budući da, osim toga, odredbe Direktive 77/93/EEZ propisuju da postotak fitosanitarnih inspekcija koje se provode treba iznositi manje od 33 % i postupno se treba smanjivati kako bi se došlo do nule do vremena kada države članice donesu nove sustave kontrole u skladu s odredbama namijenjenima uspostavi unutarnjeg tržišta; budući da zbog provjera dokumenata i identiteta odredbe također propisuju da se postotak pošiljki koje podliježu takvim provjerama određuje i postupno smanjuje da bi se došlo do nule do vremena kada države članice donesu nove sustave kontrole u skladu s odredbama namijenjenima uspostavi unutarnjeg tržišta;
   budući da bi u interesu slobodnog kretanja bilja, biljnih proizvoda ili drugih predmeta unutar Zajednice, što je element nužan za poljoprivrednu produktivnost i pridonosi pravilnom funkcioniranju zajedničke poljoprivredne politike, trebalo smanjiti postotak gore navedenih fitosanitarnih inspekcija, a trebalo bi donijeti odluku u vezi s postotkom pošiljaka koje mogu podlijegati povremenim provjerama dokumentacije i identiteta te uspostaviti bolju ravnotežu u vezi s provjerama i inspekcijama između države članice pošiljateljice i države članice primateljice tako da veća odgovornost bude na prvoj;
   budući da su mjere predviđene ovom Direktivom u skladu s mišljenjem Stalnog odbora za biljno zdravstvo,
   DONIJELA JE OVU DIREKTIVU:
   Članak 1.
   Države članice osiguravaju da od 15. listopada 1992.:

               (a)

               postotak službenih fitosanitarnih inspekcija iz članka 11. stavka 3. trećeg podstavka Direktive 77/93/EEZ koje treba izvršiti pri ulasku pošiljaka u državu članicu iz druge države članice bude manji od 10;

               (b)

               postotak pošiljaka koje podliježu povremenim provjerama dokumentacije i identiteta iz članka 11. stavka 3.a navedene Direktive bude manji od 10.

         Članak 2.
   1.   Države članice najkasnije do 14. listopada 1992. donose zakone i druge propise potrebne za usklađivanje s ovom Direktivom. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadrže uputu na ovu Direktivu ili se uz njih navodi takva uputa. Načine toga upućivanja predviđaju države članice.
   2.   Države članice odmah obavješćuju Komisiju o svim odredbama nacionalnog zakonodavstva usvojenima u području na koje se odnosi ova Direktiva. Komisija o tome obavješćuje ostale države članice.
   Članak 3.
   Ova je Direktiva upućena državama članicama.

      Sastavljeno u Bruxellesu 2. rujna 1992.

            Za Komisiju

         Ray MAC SHARRY

            Član Komisije

      (1)  SL L 26, 31.1.1977., str. 20.

      (2)  SL L 70, 17.3.1992., str. 27.


title: Direktiva 2008/26/EZ Europskog parlamenta i Vijeća od 11. ožujka 2008. o izmjeni Direktive 2003/6/EZ o trgovanju na temelju povlaštenih informacija i manipuliranju tržištem (zlouporabi tržišta), u pogledu provedbenih ovlasti dodijeljenih Komisiji

text:
               06/Sv. 9

               HR

               Službeni list Europske unije

               236

         32008L0026

               L 081/42

               SLUŽBENI LIST EUROPSKE UNIJE

         DIREKTIVA 2008/26/EZ EUROPSKOG PARLAMENTA I VIJEĆA
   od 11. ožujka 2008.
   o izmjeni Direktive 2003/6/EZ o trgovanju na temelju povlaštenih informacija i manipuliranju tržištem (zlouporabi tržišta), u pogledu provedbenih ovlasti dodijeljenih Komisiji
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   uzimajući u obzir mišljenje Europske središnje banke (2),
   u skladu s postupkom utvrđenim u članku 251. Ugovora (3),
   budući da:

               (1)

               Direktiva 2003/6/EZ Europskog parlamenta i Vijeća (4) predviđa da je potrebno donijeti određene mjere u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (5).

               (2)

               Odluka Vijeća 1999/468/EZ izmijenjena je Odlukom 2006/512/EZ, kojom je uveden regulatorni postupak s kontrolom za donošenje mjera općeg opsega namijenjenih izmjenama elemenata temeljnog akta koji nisu ključni donesenog u skladu s postupkom iz članka 251. Ugovora, između ostalog, brisanjem nekih od tih elemenata ili dopunjavanjem akta novim elementima koji nisu ključni.

               (3)

               U skladu s izjavom Europskog parlamenta, Vijeća i Komisije (6) koja se odnosi na Odluku 2006/512/EZ, kako bi regulatorni postupak s kontrolom bio primjenljiv na akte donesene u skladu s postupkom iz članka 251. Ugovora koji su već na snazi, ti akti moraju biti prilagođeni u skladu s važećim postupcima.

               (4)

               Komisija bi trebala biti ovlaštena za donošenje mjera potrebnih za provedbu Direktive 2003/6/EZ kako bi se uzeli u obzir tehnički napreci na financijskim tržištima i osigurala ujednačena primjena predmetne Direktive. Te su mjere namijenjene prilagodbi definicija, razradi ili dopuni predmetne Direktive tehničkim pravilima za objavljivanje povlaštenih informacija, popisa osoba koje imaju pristup povlaštenim informacijama, obavješćivanje nadležnih tijela o transakcijama osoba na rukovodećim položajima i obavješćivanje o sumnjivim transakcijama te odgovarajućem prikazu analiza. Budući da su te mjere općeg opsega i da su namijenjene izmjenama elemenata Direktive 2003/6/EZ koji nisu ključni tako da se ona dopuni novim elementima koji nisu ključni, potrebno ih je donijeti u skladu s regulatornim postupkom s kontrolom, koji je predviđen člankom 5.a Odluke 1999/468/EZ.

               (5)

               Direktiva 2003/6/EZ predviđa vremensko ograničenje koje se odnosi na provedbene ovlasti dodijeljene Komisiji. U svojoj izjavi koja se odnosi na Odluku 2006/512/EZ Europski parlament, Vijeće i Komisija izjavili su da Odluka 2006/512/EZ predstavlja horizontalno rješenje koje zadovoljava želju Europskog parlamenta da kontrolira provedbu akata donesenih u postupku suodlučivanja i da bi, prema tome, provedbene ovlasti trebale biti dodijeljene Komisiji bez vremenskog ograničenja. Europski parlament i Vijeće također su izjavili da će osigurati što brže usvajanje prijedloga za stavljanje izvan snage odredbi u aktima koje predviđaju vremensko ograničenje za dodjeljivanje provedbenih ovlasti Komisiji. Budući da je regulatorni postupak s kontrolom uveden, trebalo bi izbrisati odredbu u Direktivi 2003/6/EZ koja predviđa to vremensko ograničenje.

               (6)

               Komisija bi trebala u redovitim vremenskim razmacima ocjenjivati djelovanje odredbi koje se odnose na provedbene ovlasti koje su joj dodijeljene kako bi se Europskom parlamentu i Vijeću omogućilo da odrede je li opseg tih ovlasti i postupovnih uvjeta uvedenih za Komisiju primjeren i osigurava li i učinkovitost i demokratsku odgovornost.

               (7)

               Direktivu 2003/6/EZ treba stoga na odgovarajući način izmijeniti.

               (8)

               Budući da su izmjene Direktive 2003/6/EZ izvršene ovom Direktivom tehničke prirode i da se odnose samo na postupak odbora, države članice ne trebaju ih prenijeti u nacionalno zakonodavstvo. Stoga radi toga nije potrebno propisati odredbe,

         DONIJELI SU OVU DIREKTIVU:
   Članak 1.
   Izmjene
   Direktiva 2003/6/EZ mijenja se kako slijedi:

               1.

               Članak 1. mijenja se kako slijedi:

                           (a)

                           u prvom stavku točka 5. zamjenjuje se sljedećim:

                                       „5.

                                       ‚Prihvaćene tržišne prakse‘ znači prakse koje se prema razumnoj procjeni očekuju na jednom ili više financijskih tržišta i koje je nadležno tijelo prihvatilo u skladu sa smjernicama koje je Komisija donijela u skladu s regulatornim postupkom s kontrolom utvrđenim u članku 17. stavku 2.a.”;

                           (b)

                           drugi stavak mijenja se kako slijedi:

                                       i.

                                       riječi „u skladu s postupkom utvrđenim u članku 17. stavku 2.” brišu se;

                                       ii.

                                       dodaje se sljedeća rečenica:
                                       „Te mjere, namijenjene izmjenama elemenata ove Direktive koji nisu ključni, tako da je dopunjuju, donose se u skladu s regulatornim postupkom s kontrolom iz članka 17. stavka 2.a.”

               2.

               Članak 6. stavak 10. mijenja se kako slijedi:

                           (a)

                           riječi „u skladu s postupkom iz članka 17. stavka 2.” brišu se;

                           (b)

                           dodaje se sljedeći podstavak:
                           „Te mjere, namijenjene izmjenama elemenata ove Direktive koji nisu ključni, tako da je dopunjuju, donose se u skladu s regulatornim postupkom s kontrolom iz članka 17. stavka 2.a.”

               3.

               Članak 8. mijenja se kako slijedi:

                           (a)

                           riječi „donesenim u skladu s postupkom utvrđenim u članku 17. stavku 2.” brišu se;

                           (b)

                           dodaje se sljedeća rečenica:
                           „Te mjere, namijenjene izmjenama elemenata ove Direktive koji nisu ključni, tako da je dopunjuju, donose se u skladu s regulatornim postupkom s kontrolom iz članka 17. stavka 2.a.”

               4.

               Članak 16. stavak 5. zamjenjuje se sljedećim:
               „5.   U skladu s regulatornim postupkom utvrđenim u članku 17. stavku 2. Komisija donosi provedbene mjere u pogledu radnih postupaka za razmjenu informacija i prekogranične istrage iz ovog članka.”

               5.

               Članak 17. mijenja se kako slijedi:

                           (a)

                           umeće se sljedeći stavak:
                           „2.a.   Prilikom pozivanja na ovaj stavak primjenjuje se članak 5.a stavci od 1. do 4. i članak 7. Odluke 1999/468/EZ, uzimajući u obzir odredbe njezina članaka 8.”;

                           (b)

                           stavci 3. i 4. zamjenjuju se sljedećim:
                           „3.   Do 31. prosinca 2010., a nakon toga najmanje svake tri godine, Komisija preispituje odredbe koje se odnose na njezine provedbene ovlasti i podnosi izvješće Europskom parlamentu i Vijeću o djelovanju tih ovlasti. Izvješće mora posebno ispitati potrebu Komisije za predlaganjem izmjena ove Direktive kako bi se osigurao odgovarajući opseg provedbenih ovlasti koje su dodijeljene Komisiji. Zaključak o tome jesu li izmjene potrebne ili ne, mora biti popraćen detaljnim obrazloženjem. Ako je potrebno, uz izvješće se prilaže zakonodavni prijedlog za izmjenu odredbi kojima se Komisiji dodjeljuju provedbene ovlasti.”

         Članak 2.
   Stupanje na snagu
   Ova Direktiva stupa na snagu sljedećeg dana od dana objave u Službenom listu Europske unije.
   Članak 3.
   Adresati
   Ova je Direktiva upućena državama članicama.

      Sastavljeno u Strasbourgu 11. ožujka 2008.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         J. LENARČIČ

      (1)  SL C 161, 13.7.2007., str. 45.

      (2)  SL C 39, 23.2.2007., str. 1.

      (3)  Mišljenje Europskog parlamenta od 14. studenoga 2007. (još nije objavljeno u Službenom listu) i Odluka Vijeća od 3. ožujka 2008.

      (4)  SL L 96, 12.4.2003., str. 16.

      (5)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).

      (6)  SL C 255, 21.10.2006., str. 1.